text: Efterlyst mand fra Bramming er vendt sikkert hjem
  05 juli 2016 kl. 20.29
  Syd- og Sønderjyllands Politi efterlyser den 56-årige Erling Bargsteen fra Bramming. Han er sidst set i dag tirsdag klokken 14.30 i Bramming
  Opdatering den 6. juli klokken 07.12: Den efterlyste mand er nu hjemme i god behold. 
  Erling Bargsteen er iført blå jeans, orange eller lyserød poloshirt samt sorte lukkede sko og muligvis en jakke, oplyser Syd- og Sønderjyllands Politi på Twitter.
  Vagtchef Henrik Sønderskov oplyser til TV SYD, at manden sidst er set ved Netto i Bramming hvor Erling Bargsteens cykel også er fundet.
  Ifølge politiet bor Erling Bargsteen på en institution i Bramming.
  Oplysninger kan gives til politiet på 1 1 4.
  
  